**národná rada slovenskej republiky**

VIII. volebné obdobie

Číslo: CRD-468/2023

**1471a**

**Informácia**

**Výboru Národnej rady Slovenskej republiky pre ľudské práva a národnostné menšiny o výsledku prerokovania návrhu poslankýň Národnej rady Slovenskej republiky Anny ANDREJUVOVEJ a Anny ZÁBORSKEJ na prijatie uznesenia Národnej rady Slovenskej republiky k uzneseniu Európskeho parlamentu z 20. októbra 2022 o rastúcom počte trestných činov z nenávisti voči LGBTIQ+ osobám v celej Európe s ohľadom na nedávnu homofóbnu vraždu na Slovensku (2022/2894(RSP)) a k správe Výboru Európskeho parlamentu pre občianske slobody, spravodlivosť a vnútorné veci (LIBE) z 27. januára 2023 (CR(2023)740573) (tlač 1471)**

Výbor Národnej rady Slovenskej republiky pre ľudské práva a národnostné menšiny podáva Národnej rade Slovenskej republiky informáciu gestorského výboru o výsledku prerokovania návrhuposlankýň Národnej rady Slovenskej republiky Anny ANDREJUVOVEJ a Anny ZÁBORSKEJ na prijatie uznesenia Národnej rady Slovenskej republiky k uzneseniu Európskeho parlamentu z 20. októbra 2022 o rastúcom počte trestných činov z nenávisti voči LGBTIQ+ osobám v celej Európe s ohľadom na nedávnu homofóbnu vraždu na Slovensku (2022/2894(RSP)) a k správe Výboru Európskeho parlamentu pre občianske slobody, spravodlivosť a vnútorné veci (LIBE) z 27. januára 2023 (CR(2023)740573) **(tlač 1471).**

Predseda Národnej rady Slovenskej republiky svojím rozhodnutím č. 1527 z 23. februára 2023 pridelil predmetný návrh na prerokovanie Výboru Národnej rady Slovenskej republiky pre ľudské práva a národnostné menšiny s tým, že ako gestorský výbor podá v stanovenej lehote Národnej rade Slovenskej republiky informáciu o prerokovaní predmetného materiálu vo výbore a návrh na uznesenie Národnej rady Slovenskej republiky.

 Gestorský výbor o návrhu nerokoval, keďže dňa 13. marca 2023 nebol podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **uznášaniaschopný.**

 Podpredseda výboru Peter Pollák, ako spravodajca k danému návrhu, na schôdzi Národnej rady Slovenskej republiky podá informáciu o výsledku rokovania gestorského výboru a predloží návrh na ďalší postup.

Prílohou tejto informácie je návrh na uznesenie Národnej rady Slovenskej republiky.

Peter Pollák v. r.

podpredseda Výboru NR SR pre ľudské práva a národnostné menšiny

PRÍLOHA

N Á R O D N Á R A D A  S L O V E N S K E J R E P U B L I K Y

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-468/2023

Návrh

UZNESENIE

**Národnej rady Slovenskej republiky**

**z ........ marca 2023**

**k uzneseniu Európskeho parlamentu z 20. októbra 2022 o rastúcom počte trestných činov z nenávisti voči LGBTIQ+ osobám v celej Európe s ohľadom na nedávnu homofóbnu vraždu na Slovensku (2022/2894(RSP)) a k správe Výboru Európskeho parlamentu pre občianske slobody, spravodlivosť a vnútorné veci (LIBE) z 27. januára 2023 (CR(2023)740573) (tlač 1471)**

**Národná rada Slovenskej republiky**

1. **so zreteľom na**
* Ústavu Slovenskej republiky, ktorá stanovuje, že „Slovenská republika je zvrchovaný, demokratický a právny štát“,
* Deklaráciu Národnej rady Slovenskej republiky o zvrchovanosti členských štátov Európskej únie a štátov kandidujúcich na členstvo v Európskej únii v kultúrno-etických otázkach schválenú Národnou radou Slovenskej republiky uznesením z 30. januára 2002 č. 1853,
* Programové vyhlásenie vlády Slovenskej republiky upravujúce, že „Budeme dbať na dodržiavanie princípu subsidiarity a rešpektovanie našich národných záujmov, a to vrátane kultúrno-etických otázok.“,
* Zmluvu o Európskej únií, Zmluvu o fungovaní Európskej únie, Chartu základných práv a základné zásady upravujúce rozsah a spôsob činností Európskej únie a to najmä zásadu prenesených právomocí, zásadu proporcionality a zásadu subsidiarity (čl. 5 ZEU),
* Uznesenie Národnej rady Slovenskej republiky z 18. októbra 2022 k silnejúcim prejavom nenávisti voči menšinám a komunitám, osobitne komunite LGBTI+ a židovskej komunite, žijúcim na Slovensku, v ktorom ostro odsudzuje teroristických čin z 12. októbra 2022, považovaný za útok proti demokratickému zriadeniu SR, s výzvou spoločnosti, tlači i politikom, aby netolerovali nenávistné prejavy, ktoré by mohli viesť k násiliu, a výzvou vláde a parlamentu, aby splnili svoje záväzky ohľadom zlepšenia práv postavenia menšín a komunít.
1. **pripomína**

Európskemu parlamentu a všetkým parlamentom členských štátov Európskej únie, ktoré považuje za svojich blízkych partnerov, že právna úprava otázok týkajúcich sa rodinného práva s absentujúcim cezhraničným prvkom, je vo výlučnej kompetencii národných štátov – členov Európskej únie, vrátane právnych predpisov upravujúcich otázky manželstva a oblasti zabezpečenia prístupu k vzdelávaniu. Preto považuje uznesenie Európskeho parlamentu 2022/2894(RSP) týkajúce sa teroristického činu, ktorý minulý rok zasiahol Slovenskú republiku a ktorého obeťou boli dvaja ľudia, za uznesenie opomínajúce zásadu subsidiarity, prekračujúce kompetencie Európskeho parlamentu a nerešpektujúce suverenitu Slovenskej republiky v súvisiacich oblastiach;

1. **upozorňuje**

Výbor Európskeho parlamentu pre občianske slobody, spravodlivosť a vnútorné veci (LIBE), že primárna reakcia na teroristický čin, opatrenie prijaté po ňom, revízia legislatívy a tvorba verejných politík vrátane vzdelávacieho kurikula, spadajú pod výlučnú právomoc Slovenskej republiky;

1. **uisťuje**

Európsky parlament a ostatné členské štáty Európskej únie, že Slovenská republika považuje prístup k vzdelaniu a dodržiavanie základných ľudských práv a slobôd za svoju prioritu;

1. **vyhlasuje**

že zodpovednosť za teroristický čin, zločiny z nenávisti, ani individuálne prejavy násilia nie je možné pripísať celej spoločnosti, ani jej politickej reprezentácii, ani cirkvám, náboženským spoločnostiam a ďalším verejným inštitúciám. Z uvedeného dôvodu Slovenská republika nesúhlasí s hodnotením situácie deklarovaným v dotknutom uznesení Európskeho parlamentu a považuje ho za nekorektné, nepravdivé a zavádzajúce.

Vyhlasuje, že spoločenský zmier v Slovenskej republike narúšajú tak citlivé nenávistné prejavy voči menšinám, ako aj necitlivé presadzovanie ideológií, ktoré sú v rozpore s demokratickými princípmi našej krajiny a v rozpore s kultúrnym dedičstvom našich predkov, v zmysle cyrilo-metodského duchovného dedičstva;

1. **ukladá**

predsedovi NR SR zaslať uznesenie Európskeho parlamentu a parlamentom členských krajín Európskej únie.